open-index/open-wikipedia-markdown huggingface dataset:
Scars to Your Beautiful

"**Scars to Your Beautiful**" הוא סינגל של הזמרת-יוצרת הקנדית אלסיה קארה. הסינגל יצא ב-26 ביולי 2016 בהוצאת חברת התקליטים דאף ג'אם. השיר מופיע כסינגל השלישי של אלבום האולפן הראשון של אלסיה קארה, *[[Know-It-All]]*. השיר נכתב על ידי אלסיה קארה, אואק פלדר , סבסטיאן קול , פופ ונסל  ודי ג'יי פרנק אי , והופק על ידי פופ אנד אואק , סבסטיאן קול ודי ג'יי פרנק אי.

נכון לאוגוסט 2023, השיר הושמע למעלה מ-134 מיליון פעמים ביוטיוב, ולמעלה מ-1.2 מיליארד פעמים בספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2015
קטגוריה:שירי אלסיה קארה
קטגוריה:שירים באנגלית
קטגוריה:שירים עם נושאים פמיניסטיים
קטגוריה:בלדות סינת'-פופ
קטגוריה:שירי סינת'-פופ
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת דף ג'אם רקורדינגס
Kick It

"**Kick It**" (בעברית: "**לבעוט את זה**") הוא שיר שהוקלט על ידי להקת בנות הקיי-פופ הדרום קוריאנית בלאקפינק, מתוך המיני-אלבום השלישי שלה, *[[Kill This Love]]*. השיר יצא לאור ב-5 באפריל 2019, על ידי חברות התקליטים אינטרסקופ רקורדס ו-YG אנטרטיינמנט, ביחד עם שאר שירי המיני-אלבום.

השיר הגיע למקום השמיני במצעד שירי העולם הדיגיטליים.

## רקע וכתיבה
השיר נכתב על ידי טדי פארק, דני צ'ונג וטאיו והופק על ידי פארק ו-24. פארק עבר עם בלאקפינק על להיטיה הגדולים ביותר, כדוגמת "Ddu-Du Ddu-Du" שיצא בשנת 2018, "Kill This Love" שיצא בשנת 2019, ו-"How You Like That" שיצא בשנת 2020.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות.

## הצלחה
למרות שלא יצא כסינגל, זכה השיר להצלחה רבה ברחבי העולם. במצעד 100 השירים החמים של קוריאה הדרומית הגיע למקום ה-89. במצעד ה-Gaon של המדינה, הגיע למקום ה-98 גם כן. במצעד השירים של ניו זילנד הגיע למקום ה-17. השיר לא הצליח להיכנס למצעד השירים של יפן.

גם במצעדי הבילבורד זכה השיר להצלחה, כאשר הגיע למקום השמיני במצעד שירי העולם הדיגיטליים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי בלאקפינק
קטגוריה:שירים באנגלית
קטגוריה:שירים בקוריאנית
קטגוריה:שירים שנכתבו על ידי טדי פארק
Blackpink 2019-2020 World Tour In Your Area -Tokyo Dome-

****** הוא אלבום ההופעה השלישי של להקת בנות הקיי-פופ הדרום קוריאנית בלאקפינק. אלבום ההופעה יצא לאור ב-14 במאי 2019, על ידי חברות התקליטים אינטרסקופ רקורדס ויוניברסל מיוזיק גרופ.

אלבום ההופעה הגיע למקום הראשון במצעד האלבומים של יפן.

## רקע והפקה
אלבום ההופעה יצא בפורמט של די וי די, בלו-ריי ובהמשך היה זמין גם להורדה דיגיטלית. במסגרת ההופעה שצולמה, ביצעה הלהקה את להיטיה "Boombayah", "Whistle", "Playing with Fire", "As If It's Your Last", "Don't Know What to Do", "Kill This Love", "Really" ו-"Ddu-Du Ddu-Du".

בנוסף לכך, הקליטה בלאקפינק רמיקס לשיר "Whistle", תוך שהיא כללה אותו גם באלבום ההופעה השני שלה, Blackpink 2018 Tour ‘In Your Area’ Seoul.

## רשימת רצועות

## קישורים חיצוניים

## הערות שוליים

קטגוריה:אלבומי בלאקפינק
קטגוריה:אלבומי הופעה בקוריאנית
קטגוריה:אלבומי חברת אינטרסקופ רקורדס
קטגוריה:אלבומי חברת יוניברסל מיוזיק גרופ
תהילים פ"ז

**תהילים פ"ז** הוא המזמור השמונים ושבעה בתהילים. (מזמור 86 בנוסח תרגום השבעים ובוולגטה) משורר תהילים שר בשיבחה של ציון. במזמור שזורים כמה סגנונות שירה כהמנון ויסודות אחרים המופיעים בקובץ תהילים.

[250px|ממוזער|שמאל|[דוד המלך (גוארצ'ינו)|דוד המלך, ציור מאת גוארצ'ינו, הגלריה הלאומית בלונדון. הציור מציג את דוד מתבונן בלוח שעליו חקוק הפסוק: ״נִכְבָּדוֹת מְדֻבָּר בָּךְ, עִיר הָאֱלֹהִים״ (תהילים פ״ז, ג׳).]]
## מבנה המזמור
המזמור בעל שבעה פסוקים קצרים כאשר כל פסוק עומד בפני עצמו. ניתן לחלק את המזמור כך:

המזמור בנוי מריבוי קולות הנאמרים ומתחלפים לסירוגין בפי החוגגים.

לפי כותרת השיר המזמור מיוחס לבני קורח. הרעיון המרכזי המובע במזמור הוא שציון משמשת כמולדתם של העולים לעבוד את ה' בין עם הם נכריים או יהודים. למזמור זיקה לשונית למזמורים אחרים כתהילים מ"ח, ותהילים פ"ד. תיאורם של העולים לירושלים להתפלל לה' ולזבוח לו דומה למילות מזמור פ"ו: "כָּל-גּוֹיִם, אֲשֶׁר עָשִׂיתָ--יָבוֹאוּ וְיִשְׁתַּחֲווּ לְפָנֶיךָ אֲדֹנָי".

## בתרבות
* על המילים "אֹהֵב ה' שַׁעֲרֵי צִיּוֹן מִכֹּל מִשְׁכְּנוֹת יַעֲקֹב. וּלְצִיּוֹן יֵאָמַר אִישׁ וְאִישׁ יֻלַּד בָּהּ וְהוּא יְכוֹנְנֶהָ עֶלְיוֹן" מושר ניגון חב"ד שהולחן על ידי הרב אהרון הכהן בולוסובסקי, לכבוד יום הולדתו ה86 של הרבי מליובאויטש בשנת ה'תשמ"ח.
* על המילים "אוהב ה' שערי ציון מכל משכנות יעקב" שר אלי הרצליך בלחן של ארי זיידנפלד ועיבוד של משה לאופר במסגרת סיום הדף היומי בהלכה של ארגון דרשו ד' ועוזו.

## קישורים חיצוניים

* תהילים פ"ז באתר 929 - תנ"ך ביחד

## הערות שוליים

פז
לי נעים

ממוזער|לי נעים מסקרת הפגנה ב-2023
**לי נעים** (נולדה ב-9 בנובמבר 1984) היא עיתונאית ישראלית, המשמשת ככתבת לענייני משפט ומבזקנית בחברת החדשות.

## ביוגרפיה
נעים נולדה וגדלה ברעננה למשפחה ממוצא טריפוליטאי שמקורה מהמושב בית עזרא.

בשנת 2003 התגייסה לצה"ל ושירתה בחיל החינוך כקצינת חינוך ביחידת מגלן ובא"ח נח"ל. היא השתחררה משירותה הצבאי בשנת 2006 בדרגת סגן.

נעים היא בוגרת אוניברסיטת בן-גוריון בהצטיינות בפסיכולוגיה והיסטוריה של מדינת ישראל, ובעלת תואר שני במנהל עסקים ומנהיגות חברתית, מתוכנית משולבת של מכון מנדל ואוניברסיטת בן-גוריון.

נעים החלה לעבוד כעיתונאית בזמן לימודיה בשנת 2007, עם הצטרפותה לרדיו דרום, ככתבת תרבות ומפיקה. לאחר מכן עברה לעבוד בחברת החדשות כתחקירנית בתוכנית של עודד בן עמי, רכזת מחלקת התחקירים של המהדורה המרכזית וכתבת ב"תוכנית חיסכון". בשנת 2018 מונתה לכתבת בחברת החדשות ומגישת מבזקים. נעים מתמחה בתחקירים וכתבות חברתיות.

בשנת 2017 פרסמה נעים שורת תחקירים על תיק 1000, על התנהלות בנימין נתניהו עם אנשי העסקים ארנון מילצ'ן וג'יימס פאקר.

בשנת 2019 פרסמה תחקיר על המעורבות של יאיר נתניהו בקבלת ההחלטות במדינה. בגין תחקירים אלה, יאיר נתניהו תקף אותה ברשתות החברתיות. 

בשנת 2020 נעים פרסמה תחקיר על התנהלות מבקר המדינה מתניהו אנגלמן וחשפה טיוטות דוחות שצנזר. 

נעים מלווה בכתבותיה אנשים הסובלים מאפליה על רקע נטייה מינית ומוצא, בעלי מוגבלות, בעלי חובות ונשים הסובלות מאלימות.

נעים התנדבה בעבר בעמותת "בית הגלגלים", שמסייעת לילדים ונערים עם שיתוק מוחין וניוון שרירים, והדריכה בתנועת "אחריי!" לעידוד השירות הצבאי. היא ניהלה בעבר את עמותת יוצאי מגלן.

## הוקרה
בינואר 2024 נעים זכתה בפרס המכון הישראלי לעיתונות על "הצטיינות בעבודה עיתונאית אמיצה וחסרת פשרות" על התחקיר ששידרה אודות התצפיתניות ששרדו את מתקפת החמאס בשבעה באוקטובר, ועל סיפורן, כי התריעו שוב ושוב על אימונים חריגים ומחשידים מעבר לגדר בידי ארגון החמאס, מידע שנבלם ונדחה בידי מפקדיהן.

## חיים אישיים
בינואר 2025 התארסה נעים לבן זוגה.

נעים מתגוררת בתל אביב.

## קישורים חיצוניים

* 

## הערות שוליים

קטגוריה:עיתונאיות ישראליות
קטגוריה:עיתונאים ישראלים
קטגוריה:סגל חברת החדשות
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:חיילי חיל החינוך והנוער
קטגוריה:תחקירניות ישראליות
קטגוריה:תחקירנים ישראלים
קטגוריה:מפיקות ישראליות
קטגוריה:מפיקים ישראלים
קטגוריה:כתבות תרבות ישראליות
קטגוריה:כתבי תרבות ישראלים
קטגוריה:מנכ"לי עמותות
קטגוריה:מנכ"ליות עמותות
קטגוריה:פעילים חברתיים ישראלים
קטגוריה:פעילות חברתיות ישראליות
קטגוריה:זוכי פרס המכון הישראלי לעיתונות
קטגוריה:רעננה: אישים
קטגוריה:בית עזרא: אישים
קטגוריה:תל אביב-יפו: אישים
קטגוריה:ישראליות שנולדו ב-1985
קטגוריה:ישראלים שנולדו ב-1985
לימוזה מצויה

**לימוזה מצויה** (שם מדעי: *Limosa limosa*) היא עוף מים מהסוג לימוזה שבמשפחת החרטומניים. מקור השם המדעי של הסוג, *Limosa*, מגיע מלטינית ופירושו "בוצי".

אזורי הדגירה של מין זה מאיסלנד דרך אירופה עד מרכז אסיה, אזורי החריפה בתת היבשת ההודית, אוסטרליה, ניו זילנד, מערב אירופה ומערב אפריקה. המין דוגר בביצות עשב וכבול, אחו מוצף ושפכי נהרות. בנדידה תמצא גם לאורך החופים ובאזורים לחים שונים. האוכלוסייה העולמית המשוערת היא בין 634,000 ל-805,000 פריטים. הלימוזה היא הציפור הלאומית של הולנד.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:חרטומניים
קטגוריה:ארץ ישראל: חרטומניים
קטגוריה:ציפורים לאומיות
קטגוריה:הולנד: סמלים לאומיים
קטגוריה:הולנד: עופות
קטגוריה:בעלי חיים שתוארו ב-1758
פארק גורקוגו

**פארק גורקוגו** (ברוסית: **Парк Горького**) היא להקת רוק סובייטית, אמריקאית ורוסית.
## היסטוריה
הלהקה החלה לפעול בשנת 1987 במוסקבה במרכז סטס נמין. בסוף שנות ה-80 הלהקה זכתה לפופולריות רבה בארצות הברית. הלהקה ידועה על הבמה בצורת "קיטש רוסי", תלבושות פסאודו-עממיות וסמלים סובייטיים.

ההרכב המקורי פעל במשך 3.5 שנים והוציא אלבום אחד Gorky Park, שנכלל במצעד הלהיטים האמריקאי Billboard 200, מה שנתן ללהקה פרסום עולמי

מאז אמצע שנות ה -90 החלה הלהקה לעבוד ללא סטס נמין וניקולאי נוסקוב. עם ההרכב החדש הלהקה הוציאה שלושה אלבומי אולפן.

האלבום הראשון יצא בשנת 1992 תחת השם "Gorky Park 2", זכה להצלחה רק במדינות אירופה. שני אלבומי האולפן האחרונים - "Stare" ו- "Protivofazza" - יצאו בשנת 1996 ו -1998 ולא זכו לפופולריות ברוסיה או בחו"ל.

## קישורים חיצוניים

* 

## הערות שוליים

קטגוריה:להקות רוסיות
קטגוריה:להקות רוק
קטגוריה:להקות רוק רוסיות
קטגוריה:להקות סובייטיות
קטגוריה:להקות שהוקמו בשנת 1987
CollXtion I

**CollXtion I** הוא מיני-אלבום הבכורה של הזמרת-יוצרת הקנדית עלי X. האלבום יצא לאור ב-7 באפריל 2015 על ידי חברות התקליטים יוניברסל מיוזיק גרופ, Sleepless Records ו-Label X. מתוך האלבום יצאו ארבעה סינגלים.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומי בכורה מ-2015
קטגוריה:אלבומי עלי X
קטגוריה:אלבומי קונספט
קטגוריה:מיני-אלבומים באנגלית
קטגוריה:אלבומים שהופקו על ידי סירקט
קטגוריה:אלבומי חברת יוניברסל מיוזיק גרופ
The Idan Raichel Project

***The Idan Raichel Project*** הוא אלבום האוסף הראשון של הפרויקט של עידן רייכל. האלבום יצא לאור ב-7 בנובמבר 2006, על ידי חברת התקליטים קומבנצ'ה.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי הפרויקט של עידן רייכל
קטגוריה:אלבומי אוסף בעברית
האהבות הגדולות

**האהבות הגדולות** הוא אלבום אוסף שאיגד שירים בולטים שהקליט הזמר אריק איינשטיין במהלך הקריירה שלו. האלבום הופק על ידי חברת פונוקול ויצא לאור בשנת 2005.

## רשימת השירים

## קישורים חיצוניים
*האלבום באתר "מוזיקה ישראלית"

קטגוריה:אלבומי אריק איינשטיין
קטגוריה:אלבומי חברת פונוקול
The Paris Session

**The Paris Session** הוא אלבום האולפן השני של ההרכב המוזיקלי הישראלי-מאלי טורה-רייכל קולקטיב. האלבום יצא לאור ב-30 בספטמבר 2014, על ידי חברת התקליטים קומבנצ'ה בארצות הברית ובאירופה. בהמשך נמכר גם בישראל על ידי חברת התקליטים הליקון.

## רקע והפקה
האלבום הופק במלואו על ידי עידן רייכל. את האלבום רייכל וטורה היו אמורים להקליט במאלי, אולם אי שקט פוליטי ודתי מנע את קיום ההקלטות, ובעקבות כך, הקליטו השניים את האלבום בפריז. שירי האלבום ברובם הם אינסטרומנטלים, אך חלקם מושרים בצרפתית, במברה, סונגהאי ועברית.

## רשימת רצועות

## הערות שוליים

## קישורים חיצוניים

קטגוריה:אלבומי עידן רייכל
קטגוריה:אלבומי פופ
קטגוריה:אלבומי חברת הליקון
סיבובי הופעות של בלאקפינק

להקת הבנות הדרום קוריאנית בלאקפינק יצאה לשני סיבובי הופעות ראשיים. ביולי 2017, קיימה את הופעת הבכורה שלה ביפן. לאחר מכן, יצאה לסיבוב ההופעות הראשון שלה, "Blackpink Arena Tour", במסגרתו ביקרה באוסקה, פוקואוקה וצ'יבה. בשנת 2018 יצאה לסיבוב ההופעות העולמי הראשון שלה "Blackpink World Tour", במטרה לקדם את המיני-אלבום Square Up. במהלך סיבוב ההופעות הופיעה באסיה, אמריקה הצפונית, אירופה ואוסטרליה.

## Blackpink Japan Premium Debut Showcase

### רקע
על מנת לקדם את עצמה ביפן, קיימה בלאקפינק את הופעת הבכורה שלה בניפון בודוקאן מול 14,000 מעריצים. במהלך ההופעה, ביצעה את מיטב הלהיטים שהוציאה באותם הזמנים, כולל גרסה בשפה הקוריאנית לשירה "Boombayah".

ההופעה שודרה בהמשך בערוץ הטלוויזיה היפני M-on! HD, תוך שהיא נכללה במהדורת מחודשת שהוציאה למיני-אלבום הראשון שלה, Blackpink.

### רשימת השירים
# "Boombayah"
# "Playing With Fire"
# "Whistle"
# "Stay"
# "As If It's Your Last"
# "Boombayah" (גרסה קוריאנית)

### תאריכי הופעות

## Blackpink Arena Tour

### רקע
בלאקפינק יצאה לסיבוב הופעות זה, על מנת לקדם את אלבום הבכורה שלה, Blackpink in Your Area. תחילה, תכננה הלהקה להופיע שבע פעמים, אך לאור הביקוש התווסף לג נוסף לסיבוב ההופעות במהלכו קיימה הופעה נוספת. סיבוב ההופעות החל ב-24 ביולי 2018 באוסקה.

### רשימת השירים
# "Ddu-Du Ddu-Du"
# "Forever Young"
# "Whistle" (גרסה אקוסטית)
# "Stay" (גרסה יפנית)
# "Can't Take My Eyes Off You" (גרסת כיסוי של פרנקי ואלי) (ביצוע סולו של ג'ני)
# "Solo" (ביצוע סולו של ג'ני) (הופעה במהלך הגמר של Kyocera Dome Osaka)
# "Eyes Closed" / "Eyes, Nose, Lips" (ביצוע סולו של רוזה)
# "Lemon" / "Faded" / "Attention" (ביצוע סולו-דאנס של ליסה)
# "Sakurairo Mau Koro" (ביצוע סולו של ג'יסו)
# "Yujino Hana" (ביצוע סולו של ג'יסו) (הופעה במהלך הגמר של Kyocera Dome Osaka)
# "Yoncé" (גרסת כיסוי של ביונסה)
# "So Hot" (רמיקס מאת דה בלאק לייבל) (גרסת כיסוי של וונדר גירלס)
# "See U Later"
# "Really"
# "Boombayah" (גרסה יפנית)
# "Playing With Fire" (גרסה יפנית)
# "As If It's Your Last" (גרסה יפנית)

; הדרן
# "Whistle" (גרסה יפנית)
# "Ddu-Du Ddu-Du"

### תאריכי הופעות

## 

### רקע
זהו סיבוב ההופעות השלישי של בלאקפינק והוא נחשב לסיבוב ההופעות העולמי הראשון שלה.

### רשימת השירים
רשימות השירים שלהלן לא בהכרח מייצגות את הרשימות המדויקות שביצעה הלהקה במהלך כל סיבוב ההופעות, אלא בהופעה שהתקיימה ב-1 במאי 2019.

### תאריכי הופעות

### צוות
**בלאקפינק**
* ג'יסו
* ג'ני
* רוזה
* ליסה

**להקה**
* עומר דומיניק (בס)
* דנטה ג'קסון (כלי מקלדת)
* ג'סטין ליונס (גיטרה)
* בני רודג'רס השני (תופים)

### פרסים ומועמדויות

## קישורים חיצוניים

## הערות שוליים

קטגוריה:בלאקפינק
בלאקפינק
דוד קמדן די לאון

**דוד קמדן די ליאון** (באנגלית: **David Camden de Leon**; 6 במאי 1816 – 2 בספטמבר 1872) היה רופא יהודי-אמריקאי ששירת בצבא ארצות הברית ואחר כך היה הרופא הראשי של צבא הקונפדרציה.

## קורות חיים
דוד קמדן די ליאון נולד בקולומביה, קרוליינה הדרומית לרבקה לופס ומרדכי הנדריקס די לאון, רופא וראש עיריית קולומביה. אחיו היו הסופר תומאס קופר די לאון  והדיפלומט אדווין די לאון. הוא סיים לימודי רפואה באוניברסיטת פנסילבניה בשנת 1836 ובשנת 1838 התגייס לצבא ארצות הברית.

הוא השתתף במלחמות עם האינדיאנים ובמלחמת ארצות הברית–מקסיקו, עד אשר הגיע עד לנהר ריו גרנדה. במהלך אחד הקרבות הוא מילא את מקומו של מפקד פרשים שנפצע. על הגבורה במהלך המלחמה הוא קיבל מכתב הערכה מקונגרס ארצות הברית. לאחר סיום הקרבות, דוד קמדן די ליאון הוצב בגבול ובשנת 1856 קודם לדרגת מייג'ור.

לאחר תחילת מלחמת האזרחים האמריקאית הוא עזב את הצבא והתגייס לצבא הקונפדרציה. ג'פרסון דייוויס מינה אותו לרופא ראשי של הצבא. לאחר סיום המלחמה, דוד קמדן די ליאון עבר למקסיקו. כעבור מספר שנים הוא התיישב בניו מקסיקו ועסק ברפואה עד מותו.

## קישורים חיצוניים
* 

קטגוריה:אמריקאים ילידי קרוליינה הדרומית
קטגוריה:קולומביה (קרוליינה הדרומית): אישים
קטגוריה:רופאים צבאיים אמריקאים
קטגוריה:רופאים צבאיים יהודים
קטגוריה:אנשי צבא הקונפדרציה
קטגוריה:קצינים וחוגרים יהודים בצבא ארצות הברית
קטגוריה:רופאים יהודים אמריקאים
קטגוריה:בוגרי בית הספר לרפואה באוניברסיטת פנסילבניה
קטגוריה:אמריקאים שנולדו ב-1816
קטגוריה:אמריקאים שנפטרו ב-1872
שה ג'נגלי

**שְׁה גֶ'נְגְלִי** (בכתב סיני מסורתי: 石正麗 בכתב סיני מפושט: 石正丽; 26 במאי 1964, חנאן, סין) היא וירולוגית סינית. שה, הידועה כיום כ"אשת העטלף הסינית" ("Bat woman"), חוקרת נגיפי SARSr-CoV שמקורם בעטלפים. היא מנהלת המרכז למחלות מידבקות במכון ווהאן לווירולוגיה. בשנת 2020 הופיעה ברשימה השנתית טיים 100.

## השכלה ומסלול מקצועי
לשה תואר ראשון בביולוגיה של התורשה מאוניברסיטת ווהאן (1987), תואר שני בווירולוגיה (1990) ודוקטורט מאוניברסיטת מונפליה 2 , מונפלייה, צרפת.

שה פרסמה או הייתה שותפה ל-130 מאמרים, כולם בנושאים של פתוגנים ויראליים.

## תפקידים ואותות הוקרה
* אבירת מסדר הדקלים של האקדמאים (2016)
* עמיתת החברה האמריקאית למיקרוביולוגיה  (2019)

## קישורים חיצוניים

* פרופיל של שה, באתר האגודה העולמית לווירולוגיה 
* [רשהמה חלקית של מאמרים](https://pubmed.ncbi.nlm.nih.gov/?term=Shi+Z%5BAuthor%5D+AND+Wuhan+AND+(virus+OR+Viral/), באתר NIH 

## הערות שוליים

קטגוריה:מדעניות סיניות
קטגוריה:וירולוגיות
קטגוריה:מגפת הקורונה ברפובליקה העממית של סין
קטגוריה:סינים שהופיעו ברשימת טיים 100
קטגוריה:סיניות שנולדו ב-1964
קטגוריה:סינים שנולדו ב-1964
יורד הערב

ממוזער|מיצב ברחובות לציון 400 ימים לשבי

"**יורד הערב**" הוא שיר של הפרויקט של עידן רייכל, אשר הוקלט על ידי המוזיקאי הישראלי עידן רייכל, מתוך האלבום "רבע לשש". השיר יצא לאור במרץ 2013, כחלק מהאלבום וכרצועה הפותחת שלו. בנובמבר 2024, הוציא רייכל גרסה מחודשת של השיר שהוקדשה למען שגיא דקל חן, שנחטף לרצועת עזה במהלך טבח שבעה באוקטובר, ונכון לצאת הסינגל נמצא מעל 400 ימים בשבי בעזה.

השיר הגיע למקום השלישי במצעד השבועי של רדיו אמצע הדרך.

## רקע וכתיבה
השיר נכתב והולחן על ידי עידן רייכל והופק על ידי רייכל וגלעד שמואלי. השיר הוא בסגנון העולם אשר מאפיין שירים נוספים מהאלבום. השיר הוא מבין ארבעת השירים היחידים שביצע רייכל באלבום.

בסמוך לצאת האלבום, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-464 אלף השמעות.

### הוצאה מחודשת

ב-13 בנובמבר 2024, רייכל הוציא סינגל בו הוא מחדש את השיר. השיר הוקדש לשגיא דקל חן, שנחטף לרצועת עזה במהלך טבח שבעה באוקטובר. הוא מאוחר יותר שוחרר מהשבי ב-15 בפברואר 2025, לאחר 498 ימים. בקליפ לשיר מופיעות אשתו ובתו של שגיא, המדברות על הגעגועים והחסרון של בן הזוג והאבא. השיר היה האהוב על שגיא דקל חן, ונבחר להקדשה עבורו על ידי רייכל והפרויקט של תמרי. בוגרי כפר הנוער ביכורים, שהוקם על ידי שגיא ותמר קדם סימן טוב שנרצחה בטבח 7 באוקטובר, משתתפים בביצוע השיר יחד עם רייכל. רייכל אמר: . מנהל הפרויקט ואחיו של שגיא, איתי דקל חן, שיבח את התמיכה של עידן רייכל וציין את הקשר החזק ביניהם. רייכל היה הראשון שהגיע לתמוך במשפחתו של שגיא בבית החולים ובקהילת ניר עוז לאחר הפינוי לאילת והוסיף כי רייכל סייע להחזיר מעט חיוך למשפחה ולהחזיר את האקורדיון לחייו של רייכל.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של רייכל ב-26 בפברואר 2014 בבימויו של אלעד ויסמן. נכון ליוני 2020, מונה הצפיות של הקליפ עומד על כ-643 אלף צפיות.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי הפרויקט של עידן רייכל
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:שירים על ערב
קטגוריה:שירי מלחמת חרבות ברזל
תמר דה שליט

**תמר דה שליט** (22 בפברואר 1932 – 5 בספטמבר 2009) הייתה אדריכלית פנים ומעצבת ישראלית.

## ביוגרפיה
תמר דה שליט נולדה ב-1932 בשכונת זיכרון משה בירושלים, בת לעדה ומשה דה שליט, אחות צעירה למאיר דה-שליט ועמוס דה-שליט. בהיותה בת שנתיים עברה עם משפחתה לגור בבית אנגל שבשדרות רוטשילד בתל אביב. למדה בגימנסיה גאולה. בסיום התיכון יצאה להכשרה בקיבוץ תל קציר, חזרה לתל אביב ולמדה אדריכלות פנים אצל ד"ר ליאו אדלר. בשנים 1955-1951 למדה אמנות ואדריכלות פנים בבית הספר המרכזי לאמנויות ואוּמנויות בלונדון . בבית הספר פגשה לראשונה את ארטור גולדרייך.

ב-1956 חזרה לישראל ועבדה במשרדי אדריכלים ואדריכלי פנים. דגמנה ל"משכית" בגדים בעיצוב פיני לייטרסדורף ותכשיטים ואבזרים של מעצבים נוספים. בשנת 1958 הייתה אחראית-שותפה על מערך ההדרכה והדיילות של הביתן הישראלי בתערוכה העולמית של בריסל (אקספו 58'). ב-1960 החלה לעבוד ב"איפדו: המשרד לעיצוב המוצר בישראל" (IPDO), שפעל בשנים 1963-1960 בניהולו של האדריכל והמעצב נחום מרון. בין השאר היו השניים שותפים לעיצוב אולם בית העם בירושלים להתאמתו למשפט אייכמן שנערך בו, ועיצבו את לשכות השרים בבניין 22 במחנה מטכ"ל שבקריה. עם סגירת משרד אִפּדו בתחילת 1963 חברה דה שליט לאהרן גלס, שעבד אף הוא במשרד זה, והשניים הקימו את הסטודיו "עיצוב ותכנון", שעסק בעיצוב מוצר, עיצוב גרפי, עיצוב תערוכות וביתנים, אדריכלות ועיצוב פנים. בין השאר עצבו אריזות למפעל המזון "778 - בית יצחק" ולחברת "מצות אביב", פריטים לחברת "אל על", מקלטי רדיו לחברת "אמרון" ועוד. הסטודיו היה אחראי לאדריכלות הפנים של דירת השרד של צ'ארלס קלור במכון ויצמן למדע (1964-1963).

בשנת 1960 עברה להתגורר ברב-קומות ברחוב בן-יהודה שתכנן נחום זולוטוב, ובעקבות זאת החל שיתוף פעולה בינה ובין זולוטוב, שהתבטא באדריכלות הפנים של אחדים מהמבנים שתכנן זולוטוב, ובהם בית ההנצחה בקיבוץ ניצנים, בית ההחלמה יערות הכרמל, מלון הסלע האדום באילת (1973-1966), מטה השב"כ ברמת אביב (1969-1967) ובית הכנסת של התאחדות עולי בבל בבאר שבע (1976–1980).

בשנת 1966 נישאה לארטור גולדרייך, לאחר שעלה לישראל מדרום אפריקה. הם התגוררו בהרצליה פיתוח. בין השנים 1966–1969 הייתה חברה במשרד "גולדרייך-גלס-דה שליט". החל משנת 1970 עבדה בעיקר במשרד אדריכלות ועיצוב פנים המשותף לה ולבעלה.

לה ולגולדרייך בן אחד, האדריכל עמוס גולדרייך דה שליט.

דה שליט נפטרה ממחלת הסרטן בשנת 2009 ונקברה בבית הקברות גבעת השלושה. בשנת 2017 נחנך מעון לנשים מוכות "בית תמר ועדה דה שליט".

## אילן יוחסין

## לקריאה נוספת
* צבי אלחייני (עורך), **[https://www.babel.co.il/collections/new_books/products/4620523 גולדרייך דה שליט: מקום]**, הוצאת בבל, 2020

## קישורים חיצוניים
* 
* 
* ג'ני אלעזרי, סיבוב לזכרה של המעצבת תמר דה שליט, באתר "חלון אחורי", 11 בספטמבר 2009
* 
* 
* 
* מיכל חכם, מדברת מודרניזם בעברית - תימות מרכזיות באדריכלות הפנים של תמר דה שליט

## הערות שוליים

קטגוריה:מעצבים ישראלים
קטגוריה:משפחת דה-שליט
קטגוריה:בוגרות גימנסיה גאולה
קטגוריה:בוגרי גימנסיה גאולה
קטגוריה:אישים הקבורים בגבעת השלושה
קטגוריה:הרצליה פיתוח: אישים
קטגוריה:ישראליות שנולדו ב-1932
קטגוריה:ישראלים שנולדו ב-1932
קטגוריה:ישראליות שנפטרו ב-2009
קטגוריה:ישראלים שנפטרו ב-2009
בקרוב (שיר)

**בקרוב** הוא סינגל של הפרויקט של עידן רייכל אשר הוקלט על ידי הזמר הישראלי שי צברי, מתוך האלבום "רבע לשש". השיר יצא לאור ב-9 בדצמבר 2013, על ידי חברת התקליטים הליקון, כסינגל השישי מתוך האלבום.

השיר הגיע למקום הראשון במצעד השבועי של רשת ג'.

## רקע וכתיבה
בדומה לשאר שירי האלבום, השיר נכתב והולחן על ידי עידן רייכל, והופק על ידי רייכל וגלעד שמואלי. השיר הוא בסגנון העולם, המאפיין את שאר שירי האלבום.

בסמוך לצאת האלבום, עלה השיר לרשת הזרמת המדיה ספוטיפיי, תוך שהצליח לצבור למעלה מ-729 אלף השמעות.

## וידאו קליפ
טרם פורסם הווידאו קליפ המלא של השיר. ב-9 בדצמבר 2013, בסמוך לצאת הסינגל, עלה לערוץ היוטיוב הרשמי של רייכל האודיו הרשמי של השיר, המציג בתוכו את עטיפת הסינגל ואף את מילותיו של השיר. נכון לספטמבר 2025, לשיר יש למעלה מ-2.1 מיליון צפיות ביוטיוב.

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי הפרויקט של עידן רייכל
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:סינגלים בהוצאת הליקון
גולובוי אוגוניוק

**גולובוי אוגוניוק** (ברוסית: **Голубой огонёк**, ובעברית: **האור הכחול**) הייתה תוכנית בידור מוזיקלית פופולרית, שודרה בתוכנית הראשונה של הטלוויזיה המרכזית של ברית המועצות החל מה 6 באפריל 1962 עד 1985.

בתחילה שודרה התוכנית מדי שבוע בסופי שבוע, ואז רק בחגים ובימי עבודה שאינם עובדים. מבצעים סובייטים מפורסמים של אופרה, בלט, אופרטה, קרקס, מוזיקת פולק ופופ, כמו גם אורחי כבוד - קוסמונאוטים, גיבורי ברית המועצות, גיבורי העמל הסוציאליסטי, אנשי צבא בולטים ונציגים רבים אחרים של מדע ואומנות. אורח הכבוד של המהדורה הראשונה משנת 1962 היה הקוסמונאוט יורי גגארין.

מאז 1964 הפך גולובוי אוגוניוק לתוכנית מסורתית לכבוד השנה החדשה, תחילה בטלוויזיה הסובייטית ואחר כך ברוסית. היה משודר מדי שנה בלילה של 31 בדצמבר עד 1 בינואר.

מאז שנת 1998 הפך "גולובוי אוגוניוק בשאבולובקה" (Голубой огонёк на Шаболовке) ליורש של גולובוי אוגוניוק של השנה החדשה, ויורש שדומה לגולובוי אוגוניוק השבועי שיצא בתחילת שנות השישים של המאה הקודמת יכולה להיחשב תוכנית "ערב שבת" (Субботний вечер) בערוץ הטלוויזיה רוסיה-1.

## קישורים חיצוניים

* 
* 

## הערות שוליים

קטגוריה:ברית המועצות: טלוויזיה
קטגוריה:רוסיה: טלוויזיה
הנרי בנברידג'

ממוזער|שמאל|250px|הנרי בנברידג', דיוקן של גבר, 1737
**הנרי בנברידג**' (באנגלית: **Henry Benbridge**; אוקטובר 1743 – פברואר 1812) היה צייר דיוקנאות אמריקני.

## ביוגרפיה
הוא נולד בפילדלפיה, ילדם היחיד של ג'יימס ומרי (קלארק) בנברידג'. אביו נפטר שהיה ילד צעיר, וכשהיה בן שבע אמו, נישאה לתומאס גורדון, סקוטי עשיר. תומאס גורדון עודד את הכישרון האמנותי של הילד. הוא הכין עיצובים דקורטיביים לחדר המגורים של אביו החורג שהיו מוצלחים מאוד.

כשהיה בן ארבע עשרה צפה בצייר ג'ון ולסטון מצייר את דיוקנו של תומאס גורדון. ניתן להניח כי הנרי בנברידג' הצעיר קיבל הדרכה מהצייר ולסטון, מאז שצייר את הדיוקן המוקדם ביותר הידוע - דמותה של אחותו למחצה רבקה גורדון.

כשהיה בן 21 נשלח הנרי בנברידג' לאיטליה, שם למד אצל פומפו באטוני ואנטון רפאל מנגס.

### באיטליה ולונדון
בשנת 1769, קיבל עבודה אצל ג'יימס בוזוול, (הביוגרף של ד"ר סמואל ג'ונסון) הוא צייר דיוקן של הפטריוט מקורסיקה פסקואלה פאולי, ולקח אותו ללונדון. הציור הוצג (1769) בחברת האמנים החופשיים, ומתוכו הודפסו שלושה הדפסים שפורסמו ושם האמן חתום "במברידג'".

כמו אמריקנים צעירים אחרים בלונדון, הוא קיבל עידוד על ידי בנג'מין וסט. הוא כתב ב־7 בדצמבר 1769, לאביו החורג: "עם הגעתי חיכיתי למר וסט שקיבל אותי בחיבת אחים, כאילו הוא בן דודי".
ממוזער|שמאל|250px|הנרי בנברידג', משפחת גורדון, 1762

### חזרה לארצות הברית
ככל הנראה, מתוך געגועים למשפחתו, הוא עזב את אנגליה בשנת 1770 כשהוא מחזיק בהמלצה לפרנסיס הופקינסון אותה כתב וסט: "תמצא אותו אמן מבטיח ואיש נעים. כישרונו באמנות חייב להעניק לו הכרה והערכה רבים. אני מאמין, שהוא יעניק לך הנאה גדולה".

בפילדלפיה נישא תומאס בנברידג' לטי סייג' והתקבל ב־18 בינואר 1771 לחברות בחברה הפילוסופית האמריקאית, שממייסדה היה בנג'מין פרנקלין.

הוא צייר את הדיוקן הגדול של משפחת גורדון, עם שש דמויות, אחת מיצירות המופת שלו. עם זאת, הוא סבל מאסתמה, הוא חיפש אקלים נוח יותר ועבר לצ'ארלסטון, דרום קרוליינה, שם הוא ירש את ג'רמיה תיאוס (נפטר ב־18 במאי 1774) כצייר הדיוקנאות הפופולרי של דרום קרוליינה.

בצ'ארלסטון הוא ביצע ציורים רבים של גברים ונשים דרומיים, שכמה מהם יוחסו בעבר לג'ון סינגלטון קופלי, אמן שמעולם לא צייר בדרום ועזב את אמריקה בשנת 1774.
ממוזער|שמאל|250px|הנרי בנברידג', דיוקן של אן ברינדלי,1776
בסביבות 1800 התיישב בנברידג' בנורפוק, וירג'יניה, משם ערך ביקורים תכופים בעיר הולדתו. בנורפוק העביר לתומאס סולי את שיעוריו הראשונים בציור שמן. בעבר הנחה את תומאס קוראם מצ'ארלסטון.

בריאותו של בנברידג' הלכה ודעכה בגיל העמידה.

## סגנונו
מבחינת טכנית צייר בנברידג' טוב ורשם היטב, והפגין מאפיינים רבים של המאסטרים האיטלקים המאוחרים. צ'ארלס פרייזר בן זמנו (שצוטט על ידי דנלאפ) אמר כי "הצללים שלו היו כהים ואטומים ומתאימים יותר לסגנון ההיסטורי." עם זאת, הציורים שלו היו טובים במיוחד בשחור-לבן וחלק מהמיניאטורות היו יוצאות דופן.

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:ציירים אמריקאים
קטגוריה:אמריקאים שנולדו ב-1743
קטגוריה:אמריקאים שנפטרו ב-1812
Global Goal: Unite for Our Future

**Global Goal: Unite for Our Future** (בעברית: **מטרה עולמית: להתאחד למען עתידנו**) הוא אירוע וירטואלי, שנערך ב-27 ביוני 2020. האירוע, שנוצר על ידי הארגון "Global Citizen" והנציבות האירופית, כולל פסגה ומופע המציג אישים שונים שמטרתם להדגיש את ההשפעה הבלתי מידתית של מגפת הקורונה על מיעוטים בחברה.

האירוע הופק בשיתוף פעולה עם חברות כמו לייב ניישן אנטרטיינמנט, The Lede Company ורוק ניישן, וגם על ידי אנשים מקבוצת יוניברסל מיוזיק גרופ, חברת הבידור מאבריק וה-NAACP.

## הפסגה
הפסגה, ששמה "Global Goal: Unite for Our Future—The Summit", הציגה דיונים בפאנלים וראיונות עם מנהיגים עולמיים, תאגידים ופילנתרופים כאשר הם מכריזים על התחייבויות חדשות שיסייעו בפיתוח חלוקה שוויונית של בדיקת קורונה, טיפולים וחיסונים, וכן שיקום קהילות שנפגעו אנושות על ידי המגפה. היא הופקה על ידי מייקל דמפסי והמנחים שלה היו העיתונאים קייטי קוריק, מאליקה קאפור, מורגן רדפורד, אישה ססיי וקייר סימונס.

### משתתפים

## המופע
המופע, בשם "Global Goal: Unite for Our Future—The Concert", והמנחה שלו היה השחקן דוויין ג'ונסון. המופע היה משדר בידור מוזיקלי עולמי שחגג את ההתחייבויות שנעשו עקב הפעולות שביצעו אזרחים גלובליים.

### מבצעים
* שאקירה
* קולדפליי
* אשר
* ג'ניפר הדסון
* מיילי סיירוס
* ג'סטין ביבר וקוואבו
* ג'יי באלווין
* קלואי x האלי
* ימי אלייד
* קריסטין והמלכות
* לין-מנואל מירנדה וצוות השחקנים המקורי של המחזמר המילטון עם ג'ימי פאלון ולהקת דה רוטס

### משתתפים
* כריס רוק
* יו ג'קמן
* קרי וושינגטון
* שרליז ת'רון
* פורסט ויטאקר
* דייוויד בקהאם
* סלמה הייק
* בילי פורטר
* דיאן קרוגר
* קן ג'ונג
* נעמי קמפבל
* ניקולאי קוסטר-ולדאו
* אוליביה קולמן

## שידור
האירוע שודר בארצות הברית ברשתות הטלוויזיה ורדיו NBC, MSNBC, Bloomberg Television, iHeartRadio, Sirius XM ו-InsightTV.

בנוסף, שודר המשדר גם בארצות אוסטרליה, איחוד האמירויות הערביות, איטליה, אינדונזיה, ארגנטינה, בלגיה, ברזיל, בריטניה, גרמניה, דנמרק, דרום אפריקה, הודו, הולנד, הונגריה, וייטנאם, יפן, מקסיקו, סינגפור, ספרד, ערב הסעודית פולין, פורטוגל, פינלנד, צ'ילה, צרפת, קוריאה הדרומית, קנדה, רוסיה, שוודיה ושווייץ.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מופעי צדקה
קטגוריה:מגפת הקורונה בארצות הברית
קטגוריה:2020
קטגוריה:ספיישלים טלוויזיוניים מוזיקליים
קטגוריה:מגפת הקורונה בתרבות
בית הכנסת בכיכר טלקי

**בית הכנסת בכיכר טלקי** (בהונגרית: **Teleki téri zsinagóga**, לעיתים קרובות נקרא: **בית התפילה צ'ורטקוב בכיכר טלקי** או **הספרדי**). הוא בית כנסת אורתודוקסי שנמצא ברובע 8 בבודפשט, בכיכר טלקי.

## היסטוריה
זהו בית הכנסת היחיד בבודפשט הפועל היום שבמקורו היה חסידי. הוא מכונה בית כנסת "צ'ורטקוב", כי חסידי צ'ורטקוב שהיגרו מגליציה לעיר הקימו אותו לפני מלחמת העולם הראשונה. בשל השימוש בנוסח ספרד, המקום כונה גם "בית-הכנסת הספרדי." מקום התפילה נוצר על ידי חיבור של שתי דירות בקומת הקרקע ופעיל מאז תחילת שנות העשרים של המאה ה-20.

## זירת צילומים
בין היתר צולמה בשנת 1994 בבית התפילה יצירתו הקולנועית של מיקלוש ינצ'ו בשם "המסר של האבנים". כמו כן נבחר בית הכנסת בשנת 2013 לפרק הפתיחה של תוכניתה של אופרה ווינפרי "אמונה". הסדרה הוקרנה ברחבי העולם באוקטובר 2015 בערוץ OWN.

## מקורות
* *Teleki Téri Zsinagóga honlapja* (HTML), . בית הכנסת בכיכר טלקי (באנגלית)
* *A Teleki Téri Zsinagóga alapítványának honlapja* (angol nyelven) אתר קרן בית הכנסת (באנגלית)
* *Chortkiv - Wikipedia, the free encyclopedia* (HTML), צ'ורטקוב

## קישורים חיצוניים
* רשימת בתי הכנסת בהונגריה

קטגוריה:בודפשט: בתי כנסת
קטגוריה:בתי כנסת אשכנזיים
מיטל דיין

**מיטל דיין** (נולדה ב-25 במאי 1979) היא כדורגלנית עבר ישראלית, אשר שיחקה כחלוצה בליגת הנשים הבכירה מאז הקמתה ב-1998 ועד שנת 2015 וזכתה בשלוש אליפויות ושישה גביעים. דיין היא קפטנית נבחרת ישראל לשעבר ששיחקה בה מאז הקמתה ורשמה 29 הופעות במדים הלאומיים.

## קריירה כשחקנית כדורגל
דיין החלה לשחק ולהתאמן בבית ספר אורט בקריית מוצקין בקבוצה שהתחרתה במסגרת טורנירים בית ספריים.
עוד לפני הקמתה של הליגה בארץ שיחקה במחוז צפון בליגת המחוזות.

עם פתיחתה של הליגה הצטרפה דיין למכבי חיפה וזכתה עם הקבוצה בשלושה גביעים ושתי אליפויות עד התפרקות הקבוצה ב-2003.

דיין הצטרפה לאס"א תל אביב ושיחקה בה עד שנת 2008 כשבמהלך שנים אלו הבקיעה שערים רבים והייתה במשך מספר עונות מלכת השערים של קבוצתה. בשנת 2004 הבקיעה מספר שיא של 17 שערים במשחק ליגה אחד מול עירוני אריאל.

בעונת 2008/2009 חצתה את הקווים ועברה ליריבה המושבעת ואלופת המדינה מכבי חולון וזכתה עמה בדאבל. דיין שיחקה בחולון עד פרישתה בשנת 2015 פרט לעונת 2013/2014 בה שיחקה במכבי באר שבע. במהלך שנים אלו בחולון זכתה עם הקבוצה בעוד שני גביעים.

דיין השתייכה לסגל נבחרת ישראל מאז הקמתה בשנת 1997, שימשה כקפטנית הנבחרת ורשמה 29 הופעות במדים הלאומיים במהלכם הבקיעה ארבעה שערים.

## חיים אישיים
נכון לשנת 2019 דיין חיה עם בת זוג בנשר.

בשנת 2019 השתתפה בעונה השביעית של תוכנית הדוקו-ריאליטי "גולסטאר" שנקראה בעונה זו "גולסטאריות 2".

ב-2021 השתתפה בעונה נוספת של תוכנית הטלוויזיה "גולסטאריות".

## תארים
#### [[מכבי חיפה (כדורגל נשים)|מכבי חיפה]]
* אליפות המדינה: 1998/1999, 2001/2002
* גביע המדינה: 1998/1999, 1999/2000, 2001/2002

### [[מכבי חולון (כדורגל נשים)|מכבי חולון]]
* אליפות המדינה: 2008/2009
* גביע המדינה: 2008/2009, 2009/2010, 2012/2013

## קישורים חיצוניים

* פרופיל באתר ההתאחדות לכדורגל בישראל
* 
* 

## הערות שוליים

קטגוריה:כדורגלניות ישראליות
קטגוריה:כדורגלנים ישראלים
קטגוריה:ספורטאים להט"בים ישראלים
קטגוריה:ספורטאיות להט"ביות ישראליות
קטגוריה:כדורגלניות להט"ביות
קטגוריה:חלוצות כדורגל ישראליות
קטגוריה:חלוצי כדורגל ישראלים
קטגוריה:כדורגלניות אס"א תל אביב
קטגוריה:כדורגלניות מכבי חולון
קטגוריה:כדורגלניות מכבי חיפה
קטגוריה:משתתפי גולסטאר
קטגוריה:בוגרי אורט קריית מוצקין
קטגוריה:בוגרות אורט קריית מוצקין
קטגוריה:ישראליות שנולדו ב-1979
קטגוריה:ישראלים שנולדו ב-1979
Peace Is the Mission

**Peace Is the Mission** (בעברית: **שלום הוא המשימה**) הוא אלבום האולפן השלישי של ההרכב מוזיקלי האמריקאי מייג'ור לייזר. האלבום יצא לאור ב-1 ביוני 2015, על ידי חברת התקליטים Mad Decent. מתוך האלבום יצאו ארבעה סינגלים.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומים שהופקו על ידי דיפלו
קטגוריה:אלבומי זהב בממלכה המאוחדת
פסגת נויברג

**פסגת נויברג** או **פסגת נוברג** (באנגלית: **Neuburg Peak**) היא פסגה שמורדותיה אבנים משוננות, בדרום מערב מסיב דופק, בהרי פנסקולה, בארץ המלכה אליזבת, שבאנטארקטיקה.

גובהה של הפסגה 1,840 מטרים מעל פני הים.

הפסגה ממוקמת 4.6 קילומטרים ממזרח לפסגת ווקר.

## היסטוריה
### גילוי ומיפוי הפסגה

הפסגה מופתה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בעונת המחקר (הקיץ האנטארקטי) 1956–1966.

### מקור השם

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של הוגו א. סי. נויברג (Hugo A.C. Neuburg), חוקר קרחונים בתחנת אלזוורת', וחבר במשלחת החקר הראשונה שהגיעה וחקרה את מסיב דופק, בדצמבר 1957.

## קישורים חיצוניים
* פסגת נויברג באתר הסקר הגאולוגי של ארצות הברית
* פסגת נויברג באתר הגאזט האנטארקטי המשווה SCAR של ממשלת אוסטרליה
* פסגת נויברג באתר peakbagger
* פסגת נויברג באתר mindat
* מפת אזור פסגת נויברג
* מחשבון מרחקים - המרחק מפסגת נויברג לאתרים סמוכים
* מזג אוויר נוכחי מעודכן בפסגת נויברג
** תחזית מזג אוויר עדכנית ארוכת טווח עבור פסגת נויברג
** סטטיסטיקות מזג אוויר ונתוני מזג אוויר היסטוריים עבור פסגת נויברג

## הערות שוליים

נויברג
נויברג
שרך בוסטון

**שרך בוסטון** (שם מדעי: *Nephrolepis exaltata*) מכונה גם **שרך החרב, או שרך עצמות הדג** הוא מין של שרך הנפוץ באזורים טרופיים ברחבי העולם. צמח זה הוא צמח עשבוני רב-שנתי המגיע לגובה של 40–90 סנטימטרים ובמקרים קיצוניים עד 1.5 מטרים.

## תפוצה
השרך משגשג במקומות לחים ומוצלים. הוא נפוץ ביערות וביצות, בעיקר בצפון אמריקה הדרומית, מקסיקו, מרכז אמריקה, פלורידה, הודו המערבית, פולינזיה ואפריקה.

## ביות ושימושים
שרך בוסטון הוא צמח בית פופולרי. לעיתים קרובות הוא משמש כצמח תלוי הנשתל בעציצי תלייה.

מבחינת תנאי גידול, שרך בוסטון משגשג באדמה לחה (אך לא ספוגה במים) העשירה בדשן. מבין השרכים המבויתים הנפוצים שרך בוסטון נחשב לסובלני ביותר לבצורת. עם זאת השרך מותאם לתנאים של לחות גבוהה ויש לעיתים לספק לו לחות באוויר. השרך עשוי לסגת בקור קיצוני ולעיתים אף להיראות כמת לגמרי, אך יכול להשתקם בעונות החמות יותר. בגידול בחוץ הצמח יעדיף צל חלקי או מלא, אך בגידול ביתי הוא זקוק לאור רב לא-ישיר.

רביית הצמח המתורבת נעשית לרוב על ידי חלוקת ההשרשה, שכן מרבית הזנים המבויתים לא מפיקים נבגים אמיתיים.

צמח זה נחשב בטוח לחיות מחמד שכן אינו רעיל.

## קישורים חיצוניים

קטגוריה:טקסונים שתוארו בידי היינריך וילהלם שוט
קטגוריה:שרכיים
קטגוריה:צמחים שתוארו ב-1834
בתאל דלויה

**בתיה (בתאל) דלויה** (נולדה ב-18 ביולי 1988) היא שחקנית ישראלית, בעלת סטודיו למשחק ומאמנת אישית לשחקנים.

## ביוגרפיה
בוגרת תיכון לאומנויות "לויצו לאובק" חיפה במגמת תיאטרון, הייתה חברה בלהקת הנוער הייצוגית של חיפה "מפגשים ברכס". לאחר מכן למדה בסטודיו למשחק ניסן נתיב מחזור 2011 ובסטודיו למשחק מול מצלמה "טכניקה" מחזור 2015 של ניב רז ואולי שטרנברג. מיד עם תום לימודי המשחק בשנת 2011 שיחקה בסדרת הטלוויזיה "2,3 הקשב" לטלוויזיה החינוכית בבימוי אבינועם דמארי בתפקיד דנה, תפקיד ראשי.

ב-2013 שיחקה בתיאטרון אורנה פורת בהצגה "התפקיד הראשי" מאת רבקה מגן ובבימוי גיל צ'רנוביץ. באוקטובר 2017 הקימה את "דלויה סדנאות חשיפה" - מערך סדנאות לשחקנים מקצועיים אל מול במאים ומלהקים וכך יצרה "חדר כושר" לשחקנים שמגיעים להתאמן ולהיחשף. דרך "דלויה סדנאות חשיפה" מספר רב של שחקנים קיבלו עבודה במשחק בטלוויזיה ובתיאטרון ודלויה ביניהם.

ב-2021 סיימה בהצטיינות את לימודי המאסטר NLP במכללת "תוצאות" והחלה לאמן שחקנים לבניית עסק מאומנות המשחק.

### בטלוויזיה ובקולנוע
ב-2013 שיחקה בסדרה "2,3 הקשב" לטלוויזיה החינוכית בתפקיד דנה, תפקיד ראשי, בבימוי אבינועם דמארי.

ב-2016 שיחקה בסדרת הילדים "בית הכלבים" לניקולודיאון בבימוי יוגב יפת

ב-2017 שיחקה בעונה הראשונה של "תאג"ד" לYES בתפקיד קצינת תצפיתניות, בבימוי: ציון רובין

ב-2018 שיחקה בסדרת רשת בשם "הלסביון העליון" לערוץ טדי, בקומדיה "חברות" לערוץ 10, ובסדרה "בת אל הבתולה" לHOT.

ב-2019 שיחקה בסדרה "לעבור את הלילה" לYES בבימוי: אופיר לובל. ובסרט הקולנוע "להפוך את העולם" למגזר החרדי בתפקיד מניה, בבימוי: יניב טל ואורי רביד.

ב-2020 שיחקה בסדרה "מזל טוב את אבא" לערוץ טדי לצד רומי אבולעפיה, אודיה קורן ועומר פרלמן.

### בתיאטרון
דלויה היא בוגרת להקת הנוער הייצוגית של חיפה "מפגשים ברכס"

ב-2012 כתבה ושיחקה בהצגה בשם "היום, בחיים" בנושא בטיחות בדרכים לגיל השלישי איתה הופיעה בכלל המדינה. שיחקה בהפקות תיאטרון בסטודיו למשחק ניסן נתיב: "ולנטינה" בבימוי מישה לוריה, "שלושה הוצמאך" בבימוי יובל זמיר, "ויליג'יאטורה" בבימוי דור צויגנבום, ו"טרטיף" בבימוי משה קליף.

ב-2013 שיחקה בהצגת "חנהל'ה ושמלת השבת" בבימוי קלוד דדיה.

בין 2013 ל-2014, שיחקה בהצגה "התפקיד הראשי" של תיאטרון אורנה פורת בבימוי גיל צ'רנוביץ.

## קישורים חיצוניים

* ריאיון עם בתאל דלויה בתוכנית הרדיו "קפה עם שרון" עם השחקנית והשדרנית שרון זליקובסקי

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:בוגרות תיכון ויצו לאמנויות/רעות (חיפה)
קטגוריה:בוגרי תיכון ויצו לאמנויות/רעות (חיפה)
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:ישראליות שנולדו ב-1988
קטגוריה:ישראלים שנולדו ב-1988
הפיגוע ברדינג

ב-20 ביוני 2020, אדם החמוש בסכין תקף את היושבים בגני פורברי ברדינג שבמחוז ברקשייר שבאנגליה. שלושה אנשים מתו מפצעיהם ושלושה נוספים נפצעו קשה. זמן קצר לאחר מכן נעצר אדם בחשד לביצוע הפיגוע. ב-27 ביוני 2020 החשוד נאשם בשלושה אישומי רצח.

על פי דיווחי עדים, קצת לפני השעה 19:00 על פי שעון הקיץ של בריטניה, אדם בודד החל לצעוק "מילים לא מובנות" ותקף בסכין שתי קבוצות של אנשים בגינת פורברי, פארק ציבורי במרכז רדינג.

החשוד שנעצר זמן קצר לאחר המתקפה, הוא מבקש מקלט מלוב, בן 25. קרוב משפחתו אמר כי הגיע לאנגליה מלוב ב-2012 כדי להימלט ממלחמת האזרחים.

החשוד הורשע 6 פעמים קודם לכן עבור 15 פשעים בין השנים 2015–2019 ושוחרר מהכלא כ-17 ימים לפני ביצוע הפיגוע.

## קישורים חיצוניים

* 

## הערות שוליים

קטגוריה:פעולות טרור ב-2020
קטגוריה:פיגועי טרור בממלכה המאוחדת
קטגוריה:פיגועי דקירה
קטגוריה:ברקשייר
קטגוריה:2020 בממלכה המאוחדת
קטגוריה:אירועי דקירה המוניים
איתי ורד

**איתי ורד** (נולד ב-9 באוגוסט 1972) הוא עיתונאי ישראלי, ששימש ככתב מגזין בערוץ 13.

## ביוגרפיה
נולד בכפר הס. הוא אחיה של עיתונאית האוכל רונית ורד.

שירת כקצין בהנדסה קרבית. בעל תואר ראשון במדעי המדינה והיסטוריה של המזרח התיכון מאוניברסיטת תל אביב.

שימש כתחקירן בתוכנית "המשקיפים" בטלעד, ולאחר מכן כתחקירן ב"עובדה" בשנים 2002–2005.

ב-2005 כתב תסריט ותחקיר לסרט התיעודי "שדות אדומים", של הבמאית אילת הלר, שזכה בפרס "דרך החופש" בפסטיבל הקולנוע ירושלים.

בשנים 2005–2015 שימש ככתב ומגיש בערוץ 1, בתוכניות "מבט", "יומן". היה העיתונאי הישראלי הראשון שסיקר את המהפכה במצרים ב-2011. כמו כן, תיעד את הצונאמי ביפן, רעידת האדמה בנפאל, זרם הפליטים בגבול סוריה-טורקיה, סיקר את המשחקים האולימפיים בביג'יינג וערך סדרת כתבות מדרום אפריקה לקראת מונדיאל 2010. שימש כמגיש תוכנית המדע "המעבדה" ותוכנית הטיולים "על הדרך", וכן היה ממגישי חדשות הלילה "מהיום למחר".

הצטרף לחדשות 10 ב-2015, ככתב התוכנית "שישי". יצר את סדרת הכתבות "צונאמי" ששודרה בינואר 2017, שבה הצטרף לספינת ההצלה "אקווריוס" ותיעד את הצלתם של פליטים ומהגרים מאפריקה ומאסיה בדרכם לאירופה, על גבול המים הטריטוריאליים של לוב. שימש כשליח הערוץ לחילוץ הנערים מהמערה בתאילנד ביוני 2018. עבר לערוץ 13 בינואר 2019.

ב-5 ביולי 2020 פוטר מערוץ 13 כתוצאה מקיצוצים בערוץ.

ביים וצילם את הסרט הדוקומנטרי "Hope without Boundaries" על בית החולים שדה שהקימה ישראל בעיירה מוסטיצקה במזרח אוקראינה, בתחילת מלחמת אוקראינה–רוסיה. בעקבות הכנת הסרט החל ללמוד סיעוד בבית הספר האקדמי לאחיות ע"ש זיווה טל במרכז הרפואי שיבא.

בסוף 2025 החל לעבוד כאח במחלקה פנימית במרכז הרפואי שיבא, לאחר תקופת לימודים בת שלוש שנים.

נשוי לנעמי ואב לשלושה ילדים.

## קישורים חיצוניים
* 

* מאחורי המצלמה – בלוג אישי של איתי ורד
* 
* איתי ורד, באתר ערוץ 13
* 
* 
* 

## הערות שוליים

קטגוריה:ויקיפדיה: ערכים של משתמשים חדשים
קטגוריה:בוגרי אוניברסיטת תל אביב
קטגוריה:תחקירנים ישראלים
קטגוריה:עיתונאים ישראלים
קטגוריה:כפר הס: אישים
קטגוריה:חיילי חיל ההנדסה הקרבית
קטגוריה:ישראלים שנולדו ב-1972
מיכאל ברקן

**מיכאל (ברקו) ברקן** (6 ביולי 1946 – 14 באפריל 2020) היה קצין צה"ל בדרגת אלוף-משנה, כיהן במספר תפקידי קצונה ביניהם: מפקד חטיבת אגרוף הברזל, סגן מפקד עוצבת געש, מפקד חטיבה 188 ונספח צה"ל בפרו, בוליביה וקולומביה.

## נעוריו
מיכאל ברקן נולד בטקוץ' שברומניה בשנת 1946 לברוך ופרומה ברקו, בשנת 1951 עלה עם משפחתו למדינת ישראל באניית "קונסטנצה" ממנה הועברו למעברת העולים במגדל שם גרו שנה. בהמשך עברו לעיר נהריה שם גדל.

למיכאל היו שתי אחיות, רבקה ואאוריקה.

## שירות צבאי
עם גיוסו לצה"ל בשנת 1964 מיכאל בחר לשרת בחיל השריון. בתחילת שירותו עבר מסלול חילי של חיל השריון שבמסגרתו עבר הכשרה לקצונה במסגרת קורס קצינים.

במלחמת ששת הימים פיקד על מחלקה בחטיבה 7 בגזרת סיני, ולאחר מכן בצע תפקידי פקוד ומטה ברמת הגדוד, והכשרה לתפקיד מפקד פלוגה במסגרת קורס מפקדי פלוגות.

בתחילת שנות ה-70 המוקדמות פיקד על פלוגה בגדוד 74 בחטיבה 188 בגזרת רמת הגולן.

בימי מלחמת יום הכיפורים רב-סרן מיכאל היה קצין אגף מבצעים של עוצבת יפתח בגזרת רמת הגולן תחת פיקודו של אורי אור. באמצע שנות ה-70 מיכאל קודם לדרגת סגן אלוף, ופיקד על גדוד 53 בחטיבה 188 תחת עמרם מצנע ולאחר מכן תחת יאיר נפשי.

בשנת 1977 שימש מיכאל כסגן מפקד חטיבה 188 בפיקודו של יאיר נפשי. בשנות ה-70 המאוחרות שימש כקצין אגף מבצעים בעוצבת געש שוב תחת פיקודו של אורי אור, מפקדו מחטיבה 679.

בשנות ה-80 המוקדמות קודם מיכאל לדרגת אלוף-משנה, ופיקד על חטיבת אגרוף הברזל (חטיבת מילואים) תחת פיקודו של גיורא חייקה מפקד עוצבת המפץ (אוגדה 319). בתפקיד הבא שימש כסגן מפקד עוצבת געש בפיקודו של עמרם מצנע. באמצע שנות ה-80 קיבל את הפיקוד על חטיבה 188 תחת יהודה פלד מפקד האוגדה.

בתפקידו האחרון בצה"ל שימש מיכאל כנספח צה"ל ונציג מערכת הביטחון במדינות פרו, בוליביה, וקולומביה. ב-1 בינואר 1990 פרש מצה"ל בדרגת אלוף-משנה לאחר שירות של 26 שנה.

## לאחר שחרורו
עסק ביזמות עסקית בתחום הנדל"ן ברומניה, ייעוץ וניהול בנושא השקעות בנדל"ן - רכישות ושיווק קרקעות, פיתוח הקרקע והקמת תשתיות לבניה עצמית. מאמצע שנות ה-90 שימש כמנכ"ל חברת "סא.ד.ר חברה לבניה", והוביל את החברה בפרויקטים למגורים בנתניה, בית שאן, בית שמש, ירושלים ובמועצה אזורית מטה בנימין. כמוכן עסק ביזמות פרטית והקים את החברה "ארט מפעלי מתכת".

## השכלה
מיכאל בוגר בית ספר תיכון חקלאי ע"ש חנה שוחט בנהלל, ובעל תואר ראשון במדע המדינה וגאוגרפיה מטעם אוניברסיטת חיפה, הוא בוגר הטכניון במנהל עסקי בכיר.

מיכאל נפטר ב-14 באפריל 2020. והותיר אחריו את אשתו תמר (טניה), אותה הכיר בלימודיו בבית הספר החקלאי בנהלל וארבעה ילדים.

קטגוריה:אלופי-משנה בצה"ל
קטגוריה:מפקדי חטיבה 188
קטגוריה:מפקדי חטיבת אגרוף הברזל
קטגוריה:עולים בשנות ה-1950
קטגוריה:ישראלים ילידי רומניה
קטגוריה:בוגרי התיכון החקלאי ויצו נהלל
קטגוריה:בוגרי אוניברסיטת חיפה
2020 06
קטגוריה:אלפי מנשה: אישים
קטגוריה:מפקדי גדודים בחטיבה 188
קטגוריה:מפקדי מחלקות במלחמת ששת הימים
קטגוריה:חיילי חיל השריון במלחמת יום הכיפורים
קטגוריה:חיילי חיל השריון במלחמת ששת הימים
קטגוריה:ישראלים שנולדו ב-1946
קטגוריה:ישראלים שנפטרו ב-2020
הוסאוויק

**הוסאוויק** (באיסלנדית: **Húsavík**) היא עיירה בחוף הצפוני של איסלנד על שפת מפרץ סקמברנדי עם 2,307 תושבים. ציון הדרך המפורסם ביותר של העיירה הוא כנסיית העץ שנבנתה בשנת 1907.

## סקירה כללית
ההכנסות נגזרות מתיירות ודייג, וכן מהתעשייה הקמעונאית והקטנה. עד לאחרונה הייתה העיירה נמל היצוא של צורן דו-חמצני שהוצא מהאגם הסמוך מיוואטן. על פי "*[[לאנדנאומאבוק|Landnámabók]]*" ("ספר ההתיישבות"), הוסאוויק הייתה המקום הראשון באיסלנד שהושב על ידי אדם נורדי. הוויקינג השוודי גארארס סבווארסון נשאר שם בחורף אחד בסביבות שנת 870 לספירה. כשעזב את האי באביב 870, לאחר שהות בחורף, הוא הותיר אחריו אדם בשם נאטפרי ושני עבדים, גבר ואישה והם הקימו חווה. פירוש שמה של העיירה "מפרץ בתים", המתייחס ככל הנראה לבתיו של גראר, שאולי היו הבתים היחידים שהיו אז באיסלנד.
## תיירות
העיירה הפכה למרכז צפייה בלווייתנים באיסלנד בגלל לווייתנים של מינים שונים הנכנסים לעיתים קרובות למפרץ. מוזיאון הלווייתן המקומי ממוקם במרכז העיר ליד הנמל.

בעיר יש גם מוזיאון העוסק בתרבות ובביולוגיה. בין היתר, מוצג בו דוב קוטב ממולא (הגיע לגרימזי בשנת 1969) וסירות עתיקות. מדי שנה, באמצע יולי, מתקיים פסטיבל בשם Mærudagar, המתורגם ל"ימי ממתקים". אלפי אנשים מכל איסלנד מגיעים לעיירה הקטנטנה כדי ליהנות מאירוע זה המורכב ממוזיקה, קישוטים צבעוניים ומערך אוכל ושתייה.

בהוסאוויק נמצא גם ביתו של מוזיאון המחקר, מוזיאון העוסק בתולדות החקר האנושי. מחוץ למוזיאון ישנה אנדרטה לזכר האסטרונאוטים של אפולו שהתאמנו בעיירה במהלך שנות השישים. אזור מיוואטן, עם הגאולוגיה המעניינת שלו וחיי החי המגוונים, נמצא בקרבת מקום. הפארק הלאומי Jökulsárgljúfur עם הקניון בצורת פרסה והמפלים דטיפוס, הפראגילספוס וסלפוס הנמצאים גם לא רחוק מהעיירה.
## ספורט
וולסונגור הוא מועדון הכדורגל המקומי, שהתמודד לאחרונה בליגה הבכירה של איסלנד בעונת 1988.

## תרבות פופולרית
הוסאוויק שימשה תפאורה והשראה לשיר במסגרת הסרט תחרות הזמר של האירוויזיון: סיפורה של פייר סאגה משנת 2020 שהפיקה Netflix. בסרט הקומי מככבים ויל פרל ורייצ'ל מקאדמס, לצד פירס ברוסנן, דן סטיבנס, דמי לובאטו ואחרים בסיפורם של שני תושבי העיירה שחולמים לזכות בתחרות האירוויזיון.

## שעות היום
הוסאוויק חווה שמש חצות בתאריכים 11 ביוני ועד 29 ביוני.

אף על פי שחוף העיר אינו חווה לילה קוטבי ביחס לפתיחת יום השמש של דצמבר, שעות האור הקצרות ביותר הן 2 שעות 45 דקות, בין השעות 11:45 UTC ועד השעה 14:30 ב-21 בדצמבר.

## גלריה

קובץ:Húsavík - view from the mountain.jpg|
קובץ:Husavik Harbor 2006.jpg|נמל הוסאוויק
קובץ:Húsavík harbor. Northern Iceland.jpg|נמל הוסאוויק
קובץ:Husavik1.jpg|כנסיית הוסאוויק
קובץ:Husavik whales.JPG|לווייתנים בסקאלפנדי ליד הוסאוויק
קובץ:A street in Húsavík.jpg|רחוב טיפוסי בהוסאוויק
קובץ:Húsavík - town, harbour and church.jpg|עיירה, נמל וכנסייה

## ראו גם
* היסטוריה של איסלנד
## קישורים חיצוניים

* 
* אתר מידע רשמי לתיירים
* אתר על צפייה בלווייתנים ומידע על לווייתנים
* צפייה בלווייתנים של העיירה
* 

## הערות שוליים

קטגוריה:איסלנד: ערים
קטגוריה:איסלנד: ערי נמל
Friends Keep Secrets

**Friends Keep Secrets** (בעברית: **חברים שומרים על הסודות**) הוא אלבום הבכורה של המוזיקאי והראפר היהודי-אמריקאי בני בלנקו. האלבום יצא לאור ב-7 בדצמבר 2018 על ידי חברות התקליטים אינטרסקופ ו-Friends Keep Secrets. מתוך האלבום יצאו ארבעה סינגלים.

## קידום
ב-6 בדצמבר 2018, בלנקו הכריז בעמוד האינסטגרם שלו על צאת האלבום וציין "משחרר אלבום ביום שישי", בהמשך פרסם שהוא "עדיין עובד על רשימת השירים באלבום". באותו הכרזה ציין כי "אעשה מנגל קטן ממש למעריצים באזור לוס אנג'לס" כדי להשמיע את אלבומו.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2018
קטגוריה:אלבומים שהופקו על ידי אנדרו וואט
קטגוריה:אלבומים שהופקו על ידי בני בלנקו
קטגוריה:אלבומים שהופקו על ידי קלווין האריס
קטגוריה:אלבומים שהופקו על ידי קשמיר קאט
קטגוריה:אלבומי פלטינה בארצות הברית
קטגוריה:אלבומי חברת אינטרסקופ רקורדס
אר. טי

**קים ג'ונג-גו** (בקוריאנית: **김중구**; נולד ב-10 בפברואר 1990), הידוע בשם הבמה **אר. טי** (באנגלית: **R. Tee**) הוא די ג'יי דרום-קוריאני, כותב שירים ומפיק מוזיקלי, שפועל על ידי חברת התקליטים דה בלאק לייבל. הוא הפיק להיטים עבור בלאקפינק, ביג באנג, אייקון ועוד.

## קריירה
אר. טי ידוע בעיקר בזכות עבודתו עם אחת מלהקות הקיי-פופ המצליחות ביותר בכל הזמנים בלאקפינק. ראשית, הוא היה לחלק ממפיקי הלהיט הבינלאומי "Ddu-Du Ddu-Du", שצבר למעלה מ-36.2 מיליון צפיות בפחות מ-24 שעות - קליפ המוזיקה השני שהגיע להישג זה, ולקליפ הראשון אי פעם של להקה שהצליח לעשות זאת.

בהמשך, היה לחלק ממפיקי הלהיט "Kill This Love", שצבר למעלה מ-56.7 מיליון צפיות בתוך פחות מ-24 שעות, מה שהופך אותו לקליפ הראשון בהיסטוריה של עולם המוזיקה שהצליח לעשות זאת. כמו כן, היה לאחד ממפיקי "How You Like That". הווידאו קליפ הרשמי של השיר עלה לערוץ היוטיוב הרשמי שלה בשידור חי ב-26 ביוני 2020. במהלך השידור החי, צפו בקליפ למעלה מ-1.6 מיליון אנשים ובכך שברה הלהקה את שיא כל הזמנים לפרימיירה המצליחה ביותר בכל הזמנים ביוטיוב.

בנוסף לכך, הקליפ הוא הקליפ הנצפה ביותר בכל הזמנים ב-24 שעות, כשהקודם לכך היה "Boy with Luv", שצבר 60,119,890 צפיות ב-24 שעות. 23 שעות אחרי צאתו של הקליפ, מונה הצפיות שלו מנה כ-81,026,891 צפיות, מה שהופך אותו לסרטון הראשון בכל הזמנים שהצליח לחצות את רף ה-80 מיליון צפיות בפחות מ-24 שעות.

## קישורים חיצוניים

## הערות שוליים

קטגוריה:פזמונאים
קטגוריה:מפיקים מוזיקליים דרום קוריאנים
קטגוריה:דרום קוריאנים שנולדו ב-1990
קטגוריה:אמנים דרום קוריאנים הידועים בשם במה
קרחון הנגינג (הפארק הלאומי אולימפיק)

**קרחון הנגינג** (באנגלית: **Hanging Glacier**) הוא קרחון הממוקם צפונית-מזרחית להר אנדרסון ברכס הרי אולימפיק שבשטח הפארק הלאומי אולימפיק, במדינת וושינגטון שבארצות הברית.

מוצאו של הקרחון צפונית לאוכף בין הר אנדרסון ופסגת איסט, בגובה של 1,630 מטרים מעל פני הים.

אורכו של הקרחון 320 מטרים.

בדומה ליתר הקרחונים ברכס אולימפיק, בשל התחממות כדור הארץ, גם קרחון זה מצוי במצב של נסיגה.

## לקריאה נוספת

• J.L. Riedel, Steve Wilson, William Baccus, Michael Larrabee, T.J. Fudge, Andrew Fountain, **[https://www.cambridge.org/core/journals/journal-of-glaciology/article/glacier-status-and-contribution-to-streamflow-in-the-olympic-mountains-washington-usa/04C51BE931BBF64B7829B3163D48CE9B/core-reader Glacier status and contribution to streamflow in the Olympic Mountains, Washington, USA]**, Journal of Glaciology, Volume 61, Issue 225, 2015, pp. 8-16, DOI: https://doi.org/10.3189/2015JoG14J138

* נסיגת קרחונים בהרי אולימפיק עקב התחממות כדור הארץ באתר שירות הפארקים הלאומיים של ארצות הברית

## קישורים חיצוניים
* קרחון הנגינג באתר הסקר הגאולוגי של ארצות הברית
* מפה טופוגרפית של אזור קרחון הנגינג

## הערות שוליים

הנגינג אולימפיק
הנגינג
קרחון הנגינג (הפארק הלאומי צפון רכס קסקייד)

**קרחון הנגינג** (באנגלית: **Hanging Glacier**) הוא קרחון על מורדותיו הצפוניים של הר שוקסן, שבפארק הלאומי צפון רכס קסקייד, במחוז ווטקום במדינת וושינגטון, שבארצות הברית.

אורכו של הקרחון 1.45 קילומטרים.

הקרחון מתחבר למוצאו של קרחון קריסטל. 

קרחון הנגינג נשפך לחלקו העליון של קרחון קרטיס.

## לקריאה נוספת

• Jim Nelson, Peter Potterfield, **[https://books.google.co.il/books?id=O6trUIvYfU4C&pg=PA290&lpg=PA290&dq=%22Hanging+Glacier%22+%22Mount+Shuksan%22&source=bl&ots=hvvO_jWtNb&sig=ACfU3U0invSs0fpOqN6vs3q4A9EK0M0zgw&hl=en&sa=X&ved=2ahUKEwjyrezv8qLqAhXCGewKHf6zB60Q6AEwEXoECA0QAQ#v=onepage&q=%22Hanging%20Glacier%22%20%22Mount%20Shuksan%22&f=false Selected Climbs in the Cascades Vol 1, 2nd Ed.]**, PP 290 - 293

• Writers' Program (Wash.), **[https://books.google.co.il/books?id=2AE1AAAAIAAJ&pg=PA507&lpg=PA507&dq=%22Hanging+Glacier%22+%22Mount+Shuksan%22&source=bl&ots=EvJ7gG5qgN&sig=ACfU3U2eyKJrsIWaYTJzc0ZmOicBdeZcAA&hl=en&sa=X&ved=2ahUKEwjk6o_78qLqAhVO3qQKHZOmCn44ChDoATAAegQIChAB#v=onepage&q=%22Hanging%20Glacier%22%20%22Mount%20Shuksan%22&f=false Washington: A Guide to the Evergreen State]**, P 505

## קישורים חיצוניים

* קרחון הנגינג באתר הסקר הגאולוגי של ארצות הברית
* מפה טופוגרפית של אזור קרחון הנגינג
* הר שוקסן וקרחון הנגינג באתר mountaineers
* תצלומי הטיפוס על קרחון הנגינג
* תצלום קרחון הנגינג מפסגת הר שוקסן
* מידע למטפסים על הר שוקסן באתר summitpost

## הערות שוליים

הנגינג קסקייד
הנגינג